assimilasjonsorganer
Store norske leksikon,Biologi,Vitenskapsgrener i biologien,Botanikk,Plantefysiologi,Fotosyntese
Assimilasjonsorganer er planteorganer der mesteparten av fotosyntesen foregår. Slike organer inneholder alltid rikelig med klorofyll. Bladene er de viktigste assimilasjonsorganene hos karplanter.
Cellevev der hovedfunksjonen er assimilasjon av karbondioksid, kalles assimilasjonsvev. Hos karplanter er dette bladkjøttet (mesofyll). Cellene i assimilasjonsvevet inneholder kloroplaster (klorofyllkorn), som fotosyntesen er knyttet til.Assimilatene transporteres fra et blad til nærmeste forbrukssted. Forbruksstedets styrke, det vil si dets evne til å akkumulere metabolitter varierer. For eksempel har flaggblad (det øverste bladet) hos korn en viktig oppgave med å fylle kornet med opplagsnæring. Les mer i Store norske leksikon blad assimilasjon